CELEX: 32014R0646
Language: mt
Date: 2014-06-12 00:00:00
Title: Regolament ta' Implimentazzjoni tal-Kummissjoni (UE) Nru 646/2014 tat- 12 ta' Ġunju 2014 dwar il-klassifikazzjoni ta' ċerti prodotti fin-Nomenklatura Magħquda

18.6.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 178/2
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 646/2014
      tat-12 ta' Ġunju 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi, fuqu, jew li żżid kull suddiviżjoni addizzjonali magħha u li hija stabbilita b'dispożizzjonijiet speċifiċi tal-Unjoni, bil-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'din it-tabella.
               
            
                  (4)
               
               
                  Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella li tinsab fl-Anness ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-12 ta' Ġunju 2014.
         
            
               Għall-Kummissjoni
            
            
               F'isem il-President
            
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott tal-azzar li huwa parzjalment bil-kamin u parzjalment miksi bil-plastik. Ir-ras għandha qasma tul id-dijametru tagħha. Ix-xifer la huwa obligwu u lanqas ma jiġi għall-ponta. Għandu tul ta' madwar 45 mm u għandu dijametru estern ta' madwar 7 mm.
                     Dan il-prodott huwa mfassal biex ikun parti ta' muntaġġ xieraq għall-għamara. It-tarf bil-kamin tal-prodott qiegħed biex jiġi invitat f'ħofra mtaqba minn qabel f'parti mill-għamara. Ir-ras qiegħda biex tiddaħħal f'ħofra mtaqba minn qabel f'parti oħra tal-għamara. Iż-żewġ partijiet tal-għamara jingħaqdu flimkien billi r-ras teħel fit-toqba tal-parti l-oħra tal-għamara (mhijiex inkluża fil-preżentazzjoni).
                     
                         (*) Ara l-istampa.
                  
                  
                     7318 19 00 
                  
                  
                     Il-klassifikazzjoni hija determinata mir-regoli ġenerali 1, 3(b) u 6 għall-interpretazzjoni tan-Nomenklatura Magħquda, in-Nota 1(b) tal-Kapitolu 83 u bil-kliem tal-Kodiċi NM 7318  u 7318 19 00 .
                     Il-prodott huwa magħmul minn żewġ materjali. Għandu jiġi kklassifikat skont il-materjal li jagħtih il-karattru essenzjali tiegħu (metall).
                     Il-klassifikazzjoni taħt l-intestatura 8302  bħala metall ta' valur baxx tajjeb għall-għamara hija eskluża peress li l-prodott huwa biss parti mill-muntaġġ sħiħ u għandu l-karatteristiċi ta' artiklu bil-kamin tal-intestatura 7318  (ara n-Nota 1 tal-Kapitolu 83).
                     Il-prodott jitqies bħala vit tal-intestatura 7318 , peress li ma jissikkax waħdu jew jarma oġġetti. It-tarf bil-kamin biss tiġi invitata, filwaqt li t-tarf l-ieħor jeħel fit-toqba tal-parti l-oħra tal-għamara. Konsegwentament, il-klassifika taħt l-kodiċi NM 7318 12 , 7318 14  jew 7318 15  hija eskluża.
                     Għalhekk il-prodott għandu jiġi kklassifikat taħt il-kodiċi NM 7318 19 00 , bħal prodotti oħra tal-azzar bil-kamin.
                  
               
            (*)  L-istampa għandha tintuża biss għal raġunijiet ta' informazzjoni.